Dawn il-ġabriet tad-data ġew evalwati fl-2016 u nstab li jeħtieġu aġġornament biex ikunu jqisu l-bidliet fl-agrikoltura, fil-PAK u f’politiki relatati oħra tal-UE. L-“istrateġija għall-istatistika agrikola għall-2020 u lil hinn minnha” hi programm ewlieni mwettaq mill-Kummissjoni Ewropea b’kooperazzjoni mill-qrib mal-Istati Membri li għandu l-għan jimmodernizza l-istatistika agrikola tal-Unjoni Ewropea. Bl-appoġġ tal-Kumitat tas-Sistema Ewropea tal-Istatistika, l-istrateġija hi parti mill-programm dwar l-idoneità u l-prestazzjoni tar-regolamentazzjoni (REFIT), u għandha l-għan li tissimplifika u ttejjeb is-Sistema Ewropea tal-Istatistika Agrikola (EASS). L-istrateġija timxi wkoll ma’ rakkomandazzjonijiet internazzjonali bħal-linji gwida għar-rappurtar tal-emissjonijiet tal-gassijiet serra tal-Grupp Intergovernattiv ta’ Esperti dwar it-Tibdil fil-Klima u l-istandards tal-Organizzazzjoni tal-Ikel u l-Agrikoltura tan-NU; barra minn hekk l-istrateġija timplimenta l-Istrateġija Globali tan-NU għat-titjib tal-istatistika agrikola u rurali.

L-istatistika agrikola tipprovdi evidenza statistika ta’ kwalità għolja għall-implimentazzjoni u għall-monitoraġġ tal-PAK. Il-PAK hi xprun importanti għall-impjiegi u għal tkabbir intelliġenti, sostenibbli u inklużiv fl-Unjoni. Il-politika tal-iżvilupp rurali, li hi parti integrali tal-PAK u fuq nett tal-objettivi soċjali tagħha, għandha l-għan li ttejjeb il-kompetittività u s-sostenibbiltà tal-produzzjoni agrikola. Il-PAK tirrappreżenta aktar minn 37% tal-baġit totali tal-Unjoni fil-kuntest tal-qafas finanzjarju pluriennali (QFP) għall-2014-2020.

Il-proposta hi parti mill-istrateġija għall-istatistika agrikola għall-2020 u lil hinn minnha, programm ewlieni mwettaq mill-Kummissjoni Ewropea b’kooperazzjoni mill-qrib mal-Istati Membri tal-UE li għandu l-għan jimmodernizza l-istatistika agrikola tal-Unjoni Ewropea. B’mod partikolari, l-istrateġija għandha l-għan tissimplifika u ttejjeb l-EASS; din hi appoġġata wkoll mill-Kumitat tas-Sistema Ewropea tal-Istatistika u hi parti mill-programm dwar l-idoneità u l-prestazzjoni tar-regolamentazzjoni (REFIT), bil-għan li tissimplifika u ttejjeb l-EASS.

(3)Data statistika armonizzata ta’ kwalità għolja hi importanti biex jiġu vvalutati l-istat u x-xejriet tal-input u tal-output agrikoli fl-Unjoni, il-funzjonament tas-swieq, u s-sigurtà alimentari u biex jiġu vvalutati s-sostenibbiltà u l-impatti ambjentali, ekonomiċi u soċjali tal-politiki tal-Unjoni u nazzjonali. Dik id-data tinkludi iżda mhix limitata għal statistika dwar il-bhejjem u l-laħam, il-produzzjoni u l-użu tal-bajd, u l-produzzjoni u l-użu tal-ħalib u l-prodotti tal-ħalib. L-istatistika dwar l-erja, ir-rendiment u l-produzzjoni ta’ għelejjel li jinħartu, ħxejjex, għelejjel permanenti varji u mergħat u bilanċi ta’ komoditajiet hi importanti wkoll. Qed tiżdied dejjem aktar il-ħtieġa ta’ statistika dwar il-bejgħ u l-użu ta’ prodotti għall-protezzjoni tal-pjanti u fertilizzanti.

2. Il-Kummissjoni għandha s-setgħa li tadotta l-atti delegati msemmija fil-paragrafu 1 li jibdew bis-sena ta’ referenza [insert 2 years after entering into force of the Regulation] u b’minimu ta’ sentejn bejn kull ġbir tad-data ad hoc.

5. Għal dak il-għan, l-Istati Membri għandhom jittrażmettu rapport dwar il-kwalità li jiddeskrivi l-proċessi statistiċi lill-Kummissjoni (il-Eurostat), għall-ewwel darba sal-31 ta’ Diċembru tas-sena [insert the year starting 1 January following 30 months after adoption], u mbagħad kull tliet (3) snin, għas-settijiet tad-data trażmessi tul il-perjodu, inkluż b’mod partikolari:

Il-perjodu ta’ referenza għal kull suġġett dettaljat għandu jkun kif speċifikat fl-Anness. L-ewwel perjodi ta’ referenza għandhom jibdew fis-sena kalendarja [insert the year starting on 1 January following 18 months after adoption].

2. Is-setgħa li tadotta atti delegati msemmija fl-Artikolu 5(8) u fl-Artikolu 6(1) u (2) għandha tingħata lill-Kummissjoni għal perjodu taż-żmien mhux determinat minn [Publications Office: please insert exact date of entry into force of the Regulation].

3. Id-delega tas-setgħa msemmija fl-Artikolu 5(8) u fl-Artikolu 6(1) u (2) tista’ tiġi revokata fi kwalunkwe mument mill-Parlament Ewropew jew mill-Kunsill. Deċiżjoni ta’ revoka għandha ttemm id-delega tas-setgħa speċifikata f’dik id-deċiżjoni. Din għandha tidħol fis-seħħ fil-jum ta’ wara l-pubblikazzjoni tad-deċiżjoni f’Il-Ġurnal Uffiċjali tal-Unjoni Ewropea jew f’data aktar tard speċifikata f’dik id-deċiżjoni. Din ma għandhiex taffettwa l-validità ta’ xi att delegat li jkun fis-seħħ.

4. Qabel tadotta att delegat, il-Kummissjoni għandha tikkonsulta lill-esperti deżinjati minn kull Stat Membru skont il-prinċipji stabbiliti fil-Ftehim Interistituzzjonali tat-13 ta’ April 2016 dwar it-Tfassil Aħjar tal-Liġijiet.

5. Hekk kif tadotta att delegat, il-Kummissjoni għandha tinnotifika simultanjament lill-Parlament Ewropew u lill-Kunsill dwaru.

6. Att delegat adottat skont l-Artikolu 5(8) u l-Artikolu 6(1) u (2) għandu jidħol fis-seħħ biss jekk ma tkun saret l-ebda oġġezzjoni mill-Parlament Ewropew jew mill-Kunsill fi żmien xahrejn min-notifika ta’ dak l-att lill-Parlament Ewropew u lill-Kunsill jew jekk, qabel l-iskadenza ta’ dak il-perjodu, il-Parlament Ewropew u l-Kunsill ikunu għarrfu t-tnejn li huma lill-Kummissjoni li mhumiex se joġġezzjonaw. Dak il-perjodu għandu jiġi estiż b’xahrejn b’inizjattiva tal-Parlament Ewropew jew tal-Kunsill.

Artikolu 15

Proċedura ta’ Kumitat

1. Il-Kummissjoni għandha tiġi megħjuna mill-Kumitat tas-Sistema Ewropea tal-Istatistika stabbilit bir-Regolament (KE) Nru 223/2009. Dak il-Kumitat għandu jkun kumitat fis-sens tar-Regolament (UE) Nru 182/2011.

2. Meta ssir referenza għal dan il-paragrafu, għandu japplika l-Artikolu 5 tar-Regolament (UE) Nru 182/2011.

Artikolu 16

Emenda għar-Regolament (KE) Nru 617/2008

Ir-Regolament (KE) Nru 617/2008 huwa emendat kif ġej:

(1) fl-Artikolu 8, il-paragrafi 3, 4 u 5 huma mħassra;

(2) l-Artikolu 11 huwa mħassar;

(3) l-Annessi III u IV huma mħassra.

Din l-emenda għandha tapplika mill-1 ta’ Jannar [of the year following 18 months after adoption].

Artikolu 17

Tħassir

1. Ir-Regolamenti (KE) Nru 1165/2008, (KE) Nru 543/2009, (KE) Nru 1185/2009 u d-Direttiva 96/16/KE huma mħassra b’effett mill-1 ta’ Jannar [of the first calendar year starting at least 18 months after adoption].

2. Ir-referenzi għall-atti mħassra għandhom jitqiesu bħala referenzi għal dan ir-Regolament.

Artikolu 18

Dħul fis-seħħ

Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.

Għandu japplika mill-1 ta’ Jannar [of the year following 18 months after adoption].